ผมเป็นแผลคล้ายร้อนในครับตรงปลายอวัยวะเพศ ผมเลยไปซื้อยา Azitromycin มาทานอาการดีขึ้นครับแผลเริ่มหาย แต่ตอนฉี่ยังเจ็บๆ อยู่บ้างครับ ต่อมาแผลก็ไม่หายผมเลยไปซื้อยามาทานอีกครับ ตอนนี้เหมือนมันจะบวมๆ อะครับ
สวัสดีค่ะ แผลที่อวัยวะเพศชายนั้นอาจเกิดจากโรคติดต่อทางเพศสัมพันธ์เช่นหนองในแท้ หนองในเทียม ซิฟิลิซ แผลริมอ่อน หูด เริม หรือผื่นผิวหนังอักเสบได้หากมีปัสสาวะแสบขัดร่วมด้วย อาจจะนึกถึงโรคในกลุ่มหนองในมากที่สุดหนองในคือโรคติดต่อทางเพศสัมพันธ์ชนิดหนึ่งเกิดจากการติดเชื้อแบคทีเรีย จะมีอาการบริเวณอวัยวะเพศเช่นมีปัสสาวะแสบขัด มีแผลที่อวัยวะเพศ การรักษาคือใช้ยาฆ่าเชื้อแบบฉีดที่จะรักษาเชื้อหนองในแท้ และแพทย์มักจะให้ยารักษาหนองในเทียมซึ่งก็คือยา doxycycline หรือ Azithromycin มารับประทานด้วย เนื่องจากหนองในแท้และหนองในเทียมมักเกิดร่วมกัน หลังรับประทานยา ผู้ป่วยส่วนใหญ่ก็มักจะหายขาดจากโรค ในบางรายที่รับประทานยาไปแล้ว ยังมีอาการของโรคอยู่อาจเกิดจากการดื้อยาหรือยาไม่ตรงกับโรค ควรกลับไปพบแพทย์ที่รักษาอีกครั้งดังนั้นกรณีนี้ที่ยังไม่หายขาด อาจเกิดจากได้รับยาไม่ครบ หรือได้ยาไม่ตรงโรค ควรไปพบแพทย์เพื่อตรวจร่างกายและรับยาเพิ่มเติมค่ะแนะนำมีเพศสัมพันธ์แบบป้องกันด้วยถุงยางอนามัย และควรพาผู้ที่เรามีเพศสัมพันธ์ด้วยไปรักษา ไม่เช่นนั้นเชื้อก็ติดกันไปติดกันมา ไม่หายขาด